B. REACHTAÍOCHT TRÉIDLIACHTA

31964 L 0433: Treoir 64/433/CEE ón gComhairle maidir le coinníollacha sláinte chun feoil úr a tháirgeadh agus a mhargú (IO P 121, 29.7.1964, lch. 2012 agus arna leasú agus arna comhdhlúthú iardain in IO L 268, 29.6.1991, lch. 71), mar atá arna leasú go deireanach le:

- 31995 L 0023: Treoir 95/23/CE ón gComhairle an 22.6.1995 (IO L 243, 11.10.1995, lch. 7);

31977 L 0099: Treoir 77/99/CEE ón gComhairle an 21 Nollaig 1976 maidir le fadhbanna sláinte a dhéanann difear do tháirgeadh agus margú táirgí feola agus táirgí áirithe eile de thionscnamh ainmhíoch (IO L 26, 31.1.1977, lch. 85 agus arna leasú agus arna tabhairt suas chun dáta iardain in IO L 57, 2.3.1992, lch. 4), mar atá arna leasú go deireanach le:

- 31997 L 0076: Treoir 97/76/CEE ón gComhairle an 16.12.1997 (IO L 10, 16.1.1998, lch. 25);

31991 L 0493: Treoir 91/493/CEE ón gComhairle an 22 Iúil 1991 ag leagan síos na gcoinníollacha sláinte chun táirgí iascaigh a tháirgeadh agus a chur ar an margadh (IO L 268, 24.9.1991, lch. 15), mar atá arna leasú go deireanach le:

- 31997 L 0079: Treoir 97/79/CEE ón gComhairle an 18.12.1997 (IO L 24, 30.1.1998, lch. 31).

(a) Ní bheidh feidhm go dtí an 31 Nollaig 2006 maidir le bunaíochtaí sa tSlóvaic atá liostaithe san Fhoscríbhinn a ghabhann leis an Iarscríbhinn seo ag na ceanglais struchtúracha atá leagtha síos in Iarscríbhinn I a ghabhann le Treoir 64/433/CEE, in Iarscríbhinní A agus B a ghabhann le Treoir 77/99/CEE agus san Iarscríbhinn a ghabhann le Treoir 91/493/CEE, faoi réir na gcoinníollacha atá leagtha síos thíos.

(b) Fad a thairbhíonn na bunaíochtaí dá dtagraítear i mír (a) thuas d'fhorálacha na míre sin, ní chuirfear táirgí de thionscnamh na mbunaíochtaí sin ach ar an margadh náisiúnta amháin nó ní úsáidfear iad ach do phróiseáil bhreise sa bhunaíocht chéanna, gan spleáchas don dáta margaíochta. Ní foláir marc speisialta sláinte/sainaithinte a bheith ar na táirgí sin.

Tá feidhm ag an bhfomhír sin roimhe seo maidir leis na táirgí go léir de thionscnamh bunaíochtaí iomlánaithe feola nuair atá cuid den bhunaíocht faoi réir fhorálacha mhír (a).

(c) Áiritheoidh an tSlóvaic go gcomhlíonfar de réir a chéile na ceanglais struchtúracha dá dtagraítear i mír (a) i gcomhréir leis na teorainneacha ama atá leagtha amach san Fhoscríbhinn a ghabhann leis an Iarscríbhinn seo chun na heasnaimh atá ann a cheartú. Áiritheoidh an tSlóvaic gurb iad na bunaíochtaí a chomhlíonann na ceanglais sin go hiomlán faoi cheann an 31 Nollaig 2006, agus iad sin amháin, a leanfaidh de bheith ag oibriú. Déanfaidh an tSlóvaic tuarascálacha bliantúla a thíolacadh don Choimisiún maidir leis an dul chun cinn i ngach ceann de na bunaíochtaí atá liostaithe san Fhoscríbhinn, lena n-áirítear liosta de na bunaíochtaí atá tar éis na heasnaimh atá ann a cheartú.

(d) Féadfaidh an Coimisiún an Fhoscríbhinn a ghabhann leis an Iarscríbhinn seo a thabhairt suas chun dáta roimh an aontachas agus go dtí an 31 Nollaig 2006, agus sa chomhthéacs sin féadfaidh sé bunaíochtaí leithleacha a chur léi go feadh méid teoranta nó a scriosadh, i bhfianaise an dul chun cinn arna dhéanamh maidir le lochtanna atá ann a cheartú agus i bhfianaise thoradh an phróisis faireacháin.

Glacfar rialacha mionsonraithe cur chun feidhme chun oibriú rianúil an chórais idirthréimhsigh thuas a áirithiú i gcomhréir le hAirteagal 16 de Threoir 64/433/CEE, le hAirteagal 20 de Threoir 77/99/CEE agus le hAirteagal 15 de Threoir 91/493/CEE.

--------------------------------------------------